Die allgemeini Geografii deilt d Landschaft in Elemänt ii, wo si noch verschiidene Gsichtspunkt undersuecht und allgemeini Regle ufschdellt. Si wird underdeilt in d Geomorphologii, wo d Forme vo dr Ärdoberflechi behandlet, in d Ozeanografii wo sich mit de Meer und Ozeane beschäfdigt, in d Hydrografii-d Gwässerkund, Klimatologii. Au d Läbewäse hai a geografischi Dimension wo in dr Biogeografii und dr Anthropogeografii undersuecht wird. D Anthropogeografii beschäfdigt sich mit alle Aschbäkt vom Due und Si vo de Mensche: d Wirtschaft, dr Verkehr, d Gsellschaft, aber au wo und wie si d Landschaft bevölkere und wie si sich zu Völker zsämmeschliesse.